Správa o hospodárení príspevkovej organizácie mesta Malacky,
Mestské centrum sociálnych služieb Malacky za rok 2020

1.	Všeobecná časť

Názov príspevkovej organizácie:			Mestské centrum sociálnych služieb Malacky
Sídlo:						1. mája 9, 901 01  Malacky
Štatutárny zástupca:				Mgr. Melánia Dujsíková
IČO:						36 066 541
Dátum vzniku:					01.01.2001
Počet zamestnancov k 31.12.2020:		91

2.	Finančná časť

2.1. Rozpočet príspevkovej organizácie

Rozpočet organizácie na rok 2020 bol schválený Uznesením č. 151/2019 zo zasadnutia Mestského zastupiteľstva mesta Malacky dňa 12.12.2019 s celkovými príjmami vo výške      1 733 918 € a celkovými výdavkami vo výške 1 733 918 €, pričom bežné výdavky tvoria                 1 715 918 € a kapitálové výdavky tvoria 18 000 €.

V priebehu roka vznikla potreba upraviť rozpočet jeden krát. Zmena rozpočtu bola schválená 24.09.2020. Uznesením č. 67/2020 boli zvýšené bežné príjmy v časti Granty o 300 €, v časti Bežný transfer od zriaďovateľa – prevádzka o 2 365 € a v časti Prostriedky z predchádzajúcich rokov o 2 815 €. Ďalej boli zvýšené bežné výdavky v časti Mzdy a platy o 2 040 €, v časti Poistné a príspevok do poisťovní o 775 €, zvýšené bežné výdavky v časti Materiál o 2 665 € a zvýšené bežné výdavky v časti Služby o 13 352 € boli reklasifikované z kapitálových výdavkov. Celkové bežné príjmy po zmene rozpočtu predstavovali sumu 1 739 398 € a celkové bežné výdavky sumu 1 734 750 €. Prvou zmenou rozpočtu boli tiež znížené kapitálové výdavky v časti Realizácia stavieb a ich technického zhodnotenia o 13 352 €. Celkové príjmy po prvej zmene rozpočtu boli vo výške 1 739 398 € a celkové výdavky vo výške 1 739 398 €.   

2.2. Rozbor plnenia príjmov
 	 Celková výška príjmov k 31.12.2020 dosiahla sumu 1 739 379,07 €. 
 Nedaňové príjmy vo výške 430 311,26 € boli dosiahnuté od klientov za poskytovanie sociálnych služieb. Za sociálnu službu v útulku bol príjem 752,80 €. Za ubytovanie a opatrovanie v zariadení opatrovateľskej služby bol príjem 90 856,05 €, pričom bolo priebežne ubytovaných 45 klientov, z toho 31 žien. Za pobyt v dennom stacionári uhradili klienti celkom 3 101,35 €. Celkový počet klientov v rámci roka bol 22. Za domácu opatrovateľskú službu bol príjem 69 125,75 €, pričom celkovo v priebehu roka bola táto služba poskytnutá 67 klientom, z toho bolo 22 nových. Prepravná služba dosiahla príjem od 1 172 prepravených osôb celkom vo výške 2 651,35 €. Požičiavanie zdravotných pomôcok zabezpečil príjem vo výške 2 455,59 € za 111 požičaných pomôcok. Za stravovanie v jedálni sme dosiahli príjem od stravníkov 234 581,70 € a za rozvoz obedov 24 889,21 €. Príjem za pranie bielizne je 16,45 €. Pri sociálnej službe stredisko osobnej hygieny sme nemali žiadny príjem. Príjem z bankových úrokov je 8,44 €, z dobropisov a iných príjmov 1 872,57 €. 
Na položke Granty bol prijatý dar od občianskeho združenia Zlatý vek v sume 300 € a dar od mesta Malacky v sume 2 365 € na zabezpečenie OO PP v súvislosti s pandémiou COVID-19.
Ďalší príjem tvorí transfer zo štátneho rozpočtu na tri sociálne služby, ktorý sa v zmysle zákona   č. 448/2008 Z. z. odvíja od kapacity miest -  zariadenie opatrovateľskej služby vo výške 211 536 €, transfer na denný stacionár vo výške 49 344 € a transfer na útulok vo výške 5 400 €. V rámci projektu „Pracuj, zmeň svoj život“ – Aktivita č. 2 Podpora zamestnávania UoZ prostredníctvom poskytovateľov sociálnych služieb podľa ustanovenia § 54 ods. 1 písm. d) zákona č. 5/2004 Z. z. bola z Úradu práce, sociálnych vecí a rodiny Malacky prijatá finančná čiastka v sume 9 363,15 €. Bežný transfer od zriaďovateľa vo výške 920 641,20 € pozostáva z transferu na prevádzku v sume 318 246 €, z príspevku na obedy dôchodcom v sume 37 328,20 €, transferu  na domácu opatrovateľskú službu vo výške 495 960 €, transferu na denný stacionár v sume 40 036 € a transferu na prepravnú službu vo výške 29 071 €. Podľa ustanovenia § 11a Nariadenia vlády Slovenskej republiky č. 103/2020 Z. z. v znení NV SR č. 271/2020 Z. z. bola prijatá dotácia v sume 52 303 €. Zostatok prostriedkov z predchádzajúcich rokov je v sume 57 815,46 €. 
2.3. Rozbor čerpania výdavkov
Celková výška výdavkov k 31.12.2020 je 1 535 245,82 €. Z toho bežné výdavky 1 530 597,82 € a kapitálové výdavky 4 648 €. 

	Bežné výdavky				1 530 597,82 €
z toho:
Mzdy a platy					   884 283,23 €
Poistné a príspevok do poisťovní 		   301 399,79 €
Cestovné náhrady 				            58,15 €
Energie, voda, komunikácie 			      34 686,86 €
Materiál 					    203 227,40 €
Dopravné 					        6 529,66 €
Rutinná a štandardná údržba 			        9 006,40 €
Nájomné za nájom 				        1 734,77 €
Služby 					      75 241,12 €
Bežné transfery 				      14 430,44 €

Kapitálové výdavky				        4 648,00 €

Celkové výdavky				1 535 245,82 €
Bežné výdavky boli použité na mzdy, zdravotné a sociálne poistenie, na nákup tovarov a služieb - cestovné, energie, vodu, komunikácie,  na materiál - nákup kancelárskych potrieb, čistiacich potrieb, pracovných odevov, ochranných pomôcok, interiérového vybavenia, výpočtovej techniky, prevádzkových strojov, prístrojov, zariadení. Najvyšší objem finančných prostriedkov z položky Materiál tvoria potraviny v sume 146 043,42 €. Ďalej boli bežné výdavky čerpané na dopravné – nákup PHM, servis a údržba motorových vozidiel, na údržbu – budova, areál a prevádzkové stroje, nájomné a služby – revízie, deratizácia, pult centrálnej ochrany, školenie, vývoz komunálneho odpadu, vývoz biologického odpadu, stravovacie poukážky, prídel do sociálneho fondu, príspevky na rekreáciu zamestnancov a ostatné služby. Výdavky na položke Bežné transfery sa čerpali na odchodné zamestnancov do starobného dôchodku a nemocenské dávky.
Kapitálové výdavky boli použité na vybudovanie sociálneho a hygienického zariadenia pre personál. 

2.4. Zhodnotenie stavu hospodárenia
	V roku 2020 dosiahli celkové príjmy sumu 1 739 379,07 € a celkové výdavky boli v sume 1 535 245,82 €. Rozdiel medzi celkovými príjmami a výdavkami bol 204 133,25 €. Po pripočítaní finančného príspevku z roku 2019 použitého v januári 2020 v sume 25 000 €, odpočítaní finančného príspevku použitého v januári 2021 v sume 31 469,99 € a vrátení časti dotácie prijatej podľa § 11a NV SR č. 103/020 Z. z. v znení NV SR č. 271/2020 Z. z. v sume 386 €, je výsledok hospodárenia 197 277,26 €. 
	Pomer tržieb k výrobným nákladom bol v roku 2020 26,60 %, t. j. menej ako 50 % výrobných nákladov je pokrytých tržbami.
Výpočet pomeru tržieb k výrobným nákladom: 
(415 120,72 : 1 560 845,52) x 100 = 26,60 % t. j. < 50 %

2.5. Tvorba a použitie sociálneho fondu
Sociálny fond sa tvorí vo výške 1,05 % z hrubých miezd zamestnancov. Počiatočný stav na bankovom účte k 01.01.2020 bol vo výške 4 587,82 €, konečný stav k 31.12.2020 bol vo výške 6 991,44 €. Finančné prostriedky zo sociálneho fondu sa v roku 2020 čerpali na príspevok na obedy zamestnancov.

3.	Bilancia aktív a pasív

V roku 2020 bolo do majetku zaradené sociálne a hygienické zariadenie vo výške 4 648 €. V prílohe č. 2 sú uvedené vybrané ukazovatele zo súvahy organizácie. Kompletné údaje o majetku a záväzkoch sú v súvahe príspevkovej organizácie, ktorá je k dispozícii v sídle Mestského centra sociálnych služieb Malacky. 

Spracovala: Ing. Iveta Kunáková, ekonómka MsCSS
V Malackách, 31.03.2021

	Mgr. Melánia Dujsíková
  								   	    štatutárny zástupca